Արի Էմանուել

Արիել Զև Էմանուել (, ), ամերիկացի գործարար, Endeavor զվարճանքի և լրատվամիջոցների գործակալության ընկերության գործադիր տնօրեն, որին պատկանում է UFC-ն։ Նա Endeavor Talent Agency-ի համահիմնադիրն է և կարևոր դեր է խաղացել 2009 թվականի հունիսին Ուիլյամ Մորիս գործակալության հետ իր միաձուլման կազմակերպման գործում։

Իր կարիերայի տարիների ընթացքում Արի Էմանուելը ներկայացրել է հոլիվուդյան այնպիսի հայտնի մարդկանց հետաքրքրություններ, ինչպիսիք են Մայքլ Մուրը, Մարտին Սկորսեզեն, Փոլ Թոմաս Անդերսոնը, Մարկ Ուոլբերգը, Լարի Դեյվիդը, Ջուդ Լոուն, Սթիվ Բուշեմին, Քրիս Ռոքը և այլոք։

Վաղ կյանք 
Ծնվել է Չիկագոյում՝ հրեաների ընտանիքում, մեծացել է Իլինոյս նահանգի Ուիլմեթ քաղաքում։ Էմանուելը Չիկագոյի նախկին քաղաքապետ Ռահմ Էմանուելի, ամերիկացի ուռուցքաբան Եզեկիել Էմանուելի եղբայրն է, հետո որդեգրվել է նրանց քույրը՝ Շոշանա Էմանուելը։ Նրա հայրը՝ Երուսաղեմում ծնված դոկտոր Բենջամին Մ. Էմանուելը մանկաբույժ է, որը 1930-1940-ական թվականներին Պաղեստինում գործող Իրգունի՝ սիոնիստական ռազմականացված խմբի, ակտիվ անդամ է հանդիսացել։ Նրա մայրը՝ Մարշա Էմանուելը (ի ծնե Սմուլևից), քաղաքացիական իրավունքների ակտիվիստ է եղել և ժամանակին Չիկագոյի տարածքում գտնվող ռոքնռոլ ​​ակումբի սեփականատեր։ Երրորդ դասարանում նրա մոտ հայտնաբերվել է Ուշադրության պակասի և հիպերակտիվության համախտանիշ և դիսլեքսիա։ Դպրոցից զատ՝ մայրը շատ ժամեր է հատկացրել՝ օգնելով նրան սովորել կարդալ։ Նա վարձել է կրկնուսույցներ և մասնավոր դաստիարակներ՝ տանը ընթերցանության մասնավոր դասեր տալու համար։

1996 թվականին Էմանուելը ամուսնացել է Սառա Հարդվիկ Ադդինգթոնի հետ, նրանք ունեն երեք որդի։ 20 տարի ամուսնական կյանքից հետո Էմանուելը ամուսնալուծության հայտ է ներկայացրել Լոս Անջելեսի շրջանային դատարանումէ՝ մեջբերելով «անհաշտելի տարաձայնություններ»։ 2022 թվականի մայիսին նա ամուսնացել է Լոս Անջելեսի STAUD ապրանքանիշի հիմնադիր և մոդելավորող Սառա Շտաուդինգերի հետ։

Կարիերա  
Նախքան Endeavor-ի հիմնադրումը, Էմմանուելը եղել է InterTalent-ի գործընկեր և ICM Partners-ի (ICM) ավագ գործակալ։

Էմմանուելը հանդիսանում է Հոլլիվուդի հզոր և ազդեցիկ խաղացողներից։ Էմանուել և Պատրիկ Ուայթսելները՝ WME-ի գլխավոր գործադիր տնօրենները, ընդգրկվել են են Fortune ամսագրի «Տարվա բիզնես տղամարդկանց» ցուցակում։ 2013 թվականի մայիսին Էմանուելի մասին մի հոդվածում Fortune-ը նրան անվանել է «Համախմբվող զվարճանքի բիզնեսի ամենահզոր զենքերից մեկը»։

Էմանուելի հարաբերությունները իր հաճախորդների հետ, ինչպես նաև արդյունաբերության մեջ նրա հեղինակությունը տարիների ընթացքում հանգեցրել են նրան, որ նրա անունը ծաղրուծանակի է ենթարկվել, նրան նաև ծաղրել են՝ Բոբ Օդենքըրքի կերպար Սթիվի Գրանտը «Լարի Սանդերսի շոուն» ֆիլմում և Արի Գոլդը, որին մարմնավորել է Ջերեմի Պիվենը HBO-ի «Գեղեցիկ տղամարդիկ» հեռուստաշոուում։ Էմանուելը 2011 թվականին Շոն Փարքերի և Օլիվեր Լաքեթի հետ համատեղ հիմնադրել է TheAudience-ը։

2007 թվականի սեպտեմբերից Էմմանուելը հանդիսանում է Live Nation Entertainment-ի տնօրենների խորհրդի անդամ.

Endeavor-ը հանրային է դարձել 2021 թվականին և Էմանուելին պատկանում է մոտ 480 միլիոն դոլար արժողությամբ բաժնետոմս՝ ըստ Bloomberg-ի։

Նա և Պատրիկ Ուայթսելը նաև IMG-ի՝ սպորտի, իրադարձությունների և կադրերի կառավարման համաշխարհային ընկերության համագործադիր տնօրեններն են, որի գլխավոր գրասենյակը գտնվում է Նյու Յորքում:։

Ծանոթագրություններ

Արտաքին հղումներ 
 Էմանուելի էջը The Huffington post կայքում

20-րդ դարի ամերիկացի գործարարներ
Ամառային երիտասարդական վիքիճամբարի հոդվածներ